Zubin Mehta
**Zubin Mehta** (født 29. april 1936 i Mumbai) er en indiskfødt dirigent av europeisk klassisk musikk.

Liv og virke
------------

Mehta ble født inn i en parsisk familie i Bombay (nå Mumbai), India. Han er sønn av fiolinisten Mehli og Tehmina Mehta. Mehli Mehta var, ved siden av å være fiolinist, også Bombay Symfoniorkesters grunnlegger og første dirigent. Etter at han hadde bestått eksamen ved St. Mary's High School i Mazagoan, Mumbai var planen at han skulle studere medisin. Istedenfor dette begynte han å studere kontrabass med Wienerfilharmoniens solobassist Otto Rühm og direksjon med Hans Swarowsky i Wien, Østerrike da han var 18. Samtidig med Zubin Metha studerte også dirigenten Claudio Abbado og dirigenten / pianisten Daniel Barenboim i Wien. Metha debuterte som dirigent i Wien i 1958, og vant senere samme år «International Conducting Competition» i Liverpool. Samme år fikk han stillingen som assistentdirigent ved Royal Liverpool Philharmonic Orchestra.

Ved Montreal Symphony Orchestra var Mehta fra 1960–1967 hoveddirigent og musikalsk leder. Etter dette gikk han videre til å være musikalsk leder for Los Angeles Philharmonic Orchestra (1962–1978), New York Philharmonic Orchestra (1978–1991). Han er den som lengst har vært musikalsk leder for New York Philarmonic Orchestra. I 1969 ble han utnevnt til musikalsk rådgiver for Israel Philharmonic Orchestra, musikalsk leder i 1977 og i 1981 utnevnte de ham til musikalsk leder på livstid. Ved siden av dette har han fra 1998 vært musikalsk leder for Bayerische Staatsoper i München. Mehta er videre Münchner Philharmonikers æresdirigent.

I 1990 dirigerte han *Orchestra del Maggio Musicale Fiorentino* og *Orchestra del Teatro dell'Opera di Roma* under den første Three Tenorskonserten i Roma, og senere igjen i 1994 for konserten i Dodger Stadium, Los Angeles. I juni 1994, oppførte Mehta Mozarts Requiem, sammen med medlemmer av Sarajevos symfoniorkester og kor ved ruinene etter Sarajevos nasjonalbibliotek. Konserten ble arrangert for å minnes menneskene som ble drept i Jugoslavia-krigene og for å samle inn penger for ofrene av disse væpnede konfliktene. 29. august 1999 dirigerte han Mahlers andre symfoni (*Oppstandelsen*), like ved der konsentrasjonsleiren Buchenwald lå ved den tyske byen Weimar. I denne konserten spilte Bayerische Staatsopers orkester og Israel Philharmonic Orchestra sammen. I 1984 turnerte han i India og Mumbai (Bombay) med New York Philharmonic Orchestra, noe han gjentok med Israel Philharmonic Orchestra med solistene Itzhak Perlman og Gil Shaham i november-desember 1994. I 1997 og 1998 arbeidet han sammen med den kinesiske filmregissøren Zhang Yimou på en produksjon av operaen *Turandot* (Giacomo Puccini). Denne produksjonen ble tatt opp i Firenze, Italia og Beijing, Kina der den ble oppført i sine rette omgivelser, i Den forbudte by med mer enn 300 statister og 300 soldater. Totalt ble operaen spilt åtte ganger. Historien om produksjonen ble fastlagt i en dokumentar kalt *The Turandot Project* med Mehta som forteller.

Han ble tildelt Wolfprisen i 1996.

Zubin Mehta er særlig kjent for sine tolkninger av storslagne ny-romantiske symfoniske verk av komponister som for eksempel Anton Bruckner, Richard Strauss og Gustav Mahler. Han har også gjort opptak av Ravi Shankars Sitar Concerto No. 2, med Shankar og London Philharmonic Orchestra. Hans måte å dirigere på er kjent som flamboyant og kraftig.

I 2000 ble Zarin Mehta, Zubins bror, ansatt som executive director for New York Philharmonic Orchestra.

I 2001, fikk han Padma Vibhushanmedaljen av den indiske regjeringen. Dette er den nest høyeste æresbevisningen for sivile i India.

I juli/august 2005 besøkte han Bombay (nå Mumbai) der han overvar et program organisert av «Mehli Mehta music foundation». 

26. desember 2005, på årsdagen etter Tsunamien i Det indiske hav, opptrådte Zubin Mehta og Bavarian State Orchestra for første gang i Madras (nå Chennai) ved det verdenskjente «Madras Music Academy». Denne minnekonserten var organisert av det tyske konsulatet i Madras sammen med Max-Mueller Bhavan/Goethe instituttet. Opptredenen ble sett av en hall fullsatt av inviterte gjester. Det var nesten 3000 gjester, blant de mer kjente var Amartya Sen (Nobelprisvinner i økonomi) og guvernøren for Tamil Nadu, Surjit Singh Barnala. Zubin Mehta opptrådte også i Delhis Indira Gandhi Stadion 28. desember. 2006 er Mehtas siste år med Bayerns statsorkester. 

Mehta er gift med Nancy Kovack, en tidligere amerikansk film- og fjernsynsskuespillerinne. Livet hans er beskrevet i filmen *Portrait of Zubin Mehta* av Terry Sanders og i en bok skrevet av Martin Bookspan og Ross Yockey, «Zubin: The Zubin Mehta Story».

Referanser
----------

1. ↑   Encyclopædia Britannica Online, Encyclopædia Britannica Online-ID biography/Zubin-Mehta, besøkt 9. oktober 2017[Hentet fra Wikidata]
2. ↑   Gemeinsame Normdatei, besøkt 26. april 2014[Hentet fra Wikidata]
3. ↑   Munzinger Personen, Munzinger IBA 00000011931, besøkt 9. oktober 2017[Hentet fra Wikidata]
4. 1 2   Archivio Storico Ricordi, Archivio Storico Ricordi person-ID 12927, besøkt 3. desember 2020[Hentet fra Wikidata]
5. ↑   www.praemiumimperiale.org, besøkt 19. mars 2022[Hentet fra Wikidata]

Eksterne lenker
---------------

* (en) Offisielt nettsted Rediger på Wikidata

* (en) Zubin Mehta – kategori av bilder, video eller lyd på Commons Rediger på Wikidata
* (en) Zubin Mehta på Internet Movie Database Rediger på Wikidata

* (en) Zubin Mehta hos The Movie Database Rediger på Wikidata
* (en) Zubin Mehta på Discogs Rediger på Wikidata

* (en) Zubin Mehta på MusicBrainz Rediger på Wikidata

* (en) Zubin Mehta på Spotify Rediger på Wikidata

* (en) Zubin Mehta på Songkick Rediger på Wikidata

* (en) Zubin Mehta på AllMusic Rediger på Wikidata
* (en) Biografi fra Sony Classical

  


| * v
* d
* r
Wolfprisvinnere innen kunst |
| --- |
| Arkitektur | 
* 1983/4: Erskine
* 1988: Maki / De Carlo
* 1992: Gehry / Utzon / Lasdun
* 1996/7: Otto / van Eyck
* 2001: Vieira
* 2005: Nouvel
* 2010: Chipperfield / Eisenman
* 2013: Souto de Moura
* 2016: Lambert

 |
| Skulptur | 
* 1984/5: Chillida
* 1989 Oldenburg
* 1993 Nauman
* 1998 Turrell
* 2002/3: Bourgeois
* 2006/7: Pistoletto
* 2014: Eliasson
* 2017: Anderson / Weiner
* 2018: McCartney / Fischer

 |
| Maleri | 
* 1981: Chagall / Tàpies
* 1986: Johns
* 1990: Kiefer
* 1994/5: Richter
* 2002/3: Bourgeois
* 2006/7: Pistoletto
* 2006/11: Trockel

 |
| Musikk | 
* 1982: Horowitz / Messiaen / Tal
* 1987 Stern / Penderecki
* 1991: Menuhin / Berio
* 1995/6: Mehta / Ligeti
* 2000: Boulez / Muti
* 2004: Rostropovitsj / Barenboim
* 2008: Kancheli / Abbado
* 2012: Domingo / Rattle
* 2015: Norman / Perahia

 |
| 
* Agronomi
* Fysikk
* Kjemi
* **Kunst**
* Matematikk
* Medisin

 |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Österreichisches Musiklexikon **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** ISNI **·** BNF **·** BNF (data) **·** LIBRIS **·** SUDOC **·** NLA **·** NKC **·** BNE **·** CiNii **·** BBC Things **·** Munzinger (iba) **·** MusicBrainz **·** Discogs
 |